2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ administravimo taisyklių
6 priedas
Lietuvos Respublikos ekonomikos ir inovacijų ministerija
______________________________
(gavėjas)
PASIŪLYMAS DĖL EUROPOS HORIZONTO REGIONINIŲ INOVACIJŲ SLĖNIO (TOLIAU –EH RIV) ANTRAJAME ATVIRAJAME BENDRŲ TARPREGIONINIŲ PROJEKTŲ KVIETIME LAIMĖJUSIO (- SIŲ) LIETUVOS PAREIŠKĖJO (- JŲ)  SPECIALIŲJŲ IR PRIORITETINIŲ ATRANKOS KRITERIJŲ NUSTATYMO IR (ARBA) KEITIMO BEI VERTINIMO METODIKA
2026 m.                     d.
	Pasiūlymą dėl projektų atrankos kriterijų nustatymo ir (arba) keitimo bei vertinimo metodiką teikianti institucija
	Lietuvos Respublikos ekonomikos ir inovacijų ministerija

	Pažangos priemonės veiklos (poveiklės) pavadinimas
	2022–2030 metų ekonomikos transformacijos ir konkurencingumo plėtros programos pažangos priemonės Nr. 05-001-01-04-02 „Skatinti įmones pereiti link neutralios klimatui ekonomikos“ veiklos „2. Sudaryti sąlygas tvariai pramonės labai mažų, mažų ir vidutinių įmonių  transformacijai“ poveiklės „2.1. Skatinti inovatyvių aplinkai draugiškų, t. y. tvarių produktų gamybą skatinančių, technologijų kūrimą, demonstravimą pramonės labai mažose, mažose ir vidutinėse įmonėse (Vidurio ir vakarų Lietuvos regionas)“.

	Pažangos priemonės veiklai (poveiklei) skirta finansavimo suma (mln. eurų)
	2.1 poveiklei skirta iki 26,5 mln. Eur. Pareiškėjams, kurie siekia finansavimo pagal EH RIV antrąjį kvietimą, skiriama iki 1 mln. Eur iš 2.1 poveiklės.

	Finansavimo šaltinis (-iai)
	2021–2027 m. Europos Sąjungos fondų investicijų programos (toliau – Investicijų programa) lėšos.

	Europos Sąjungos fondas (-ai) ir jo lėšų suma veiklai (poveiklei), pagal kurią planuojama atrinkti ir įgyvendinti projektus 
	Pasirenkamas 2021–2027 m. ES fondas ir nurodoma jo lėšų suma eurais
  Europos regioninės plėtros fondas 26,5 mln. Eur.
☐ „Europos socialinis fondas +“___________Eur.
☐ Sanglaudos fondas____________Eur.
☐ Teisingos pertvarkos fondas_____________Eur.
(Pildoma, kai veikla ar poveiklė finansuojama iš 2021–2027 m. ES fondų lėšų)

	Prioritetas ir konkretus uždavinys arba komponentas 
	Investicijų programos 1 prioritetas „Pažangesnė Lietuva“ 1.1 konkretus uždavinys „Plėtoti ir stiprinti mokslinių tyrimų ir inovacinius pajėgumus ir diegti pažangiąsias technologijas“

	Veikla (veiksmų rūšis) ar papriemonė
	Veikla 1.1.7 „Sudaryti sąlygas tvariai pramonės MVĮ transformacijai“.

	Projektų atrankos būdas (finansavimo forma, kai įgyvendinamos finansinės priemonės)
	( Planavimo
  Konkurso
( Tęstinės projektų atrankos
( Finansinė priemonė
(Pažymimas vienas iš projektų atrankos būdų (finansavimo forma žymima, kai įgyvendinamos finansinės priemonės).)


	  SPECIALUSIS PROJEKTŲ ATRANKOS KRITERIJUS

□ PRIORITETINIS PROJEKTŲ ATRANKOS KRITERIJUS

(Pažymimas vienas iš galimų projektų atrankos kriterijų tipų.)
	  Nustatymas

□ Keitimas

	Projektų atrankos kriterijaus numeris ir pavadinimas
	1. Projekte suplanuotos veiklos atitinka Mokslinių tyrimų ir eksperimentinės plėtros ir inovacijų (sumaniosios specializacijos) prioritetų įgyvendinimo koncepcijos, patvirtintos Lietuvos Respublikos Vyriausybės 2022 m. rugpjūčio 17 d. nutarimu Nr. 835 „Dėl Mokslinių tyrimų ir eksperimentinės plėtros ir inovacijų (sumaniosios specializacijos) koncepcijos patvirtinimo“, nuostatas (toliau – Koncepcija) ir bent vieno mokslinių tyrimų ir eksperimentinės plėtros ir inovacijų (toliau – MTEPI) (sumaniosios specializacijos) prioriteto (toliau – MTEPI prioritetas) tematiką.

	Projektų atrankos kriterijaus vertinimo metodas ir taikymas
	Vertinama, ar projektas prisideda prie Koncepcijos ir atitinka bent vieno MTEPI prioriteto tematiką.
Projekto veiklos atitikimas Koncepcijai vertinamas remiantis projekto įgyvendinimo plane (toliau – PĮP) pateikta informacija.

	Projektų atrankos kriterijaus pasirinkimo pagrindimas
	Nustatytas kriterijus padės atrinkti tuos projektus, kurių veikla atitinka Koncepcijos nuostatas ir bent vieno MTEPI prioriteto tematiką ir Investicijų programos 1 prioriteto „Pažangesnė Lietuva“ 1.1 konkretaus uždavinio „Plėtoti ir stiprinti mokslinių tyrimų ir inovacinius pajėgumus ir diegti pažangiąsias technologijas“ tikslus siekiant sumaniąja specializacija grįstos ekonomikos transformacijos į aukštos pridėtinės vertės produktų kūrimo vertes.

Šis kriterijus reikalingas siekiant įgyvendinti būtiną Investicijų programos 1 prioriteto „Pažangesnė Lietuva“ 1.1 konkretaus uždavinio „Plėtoti ir stiprinti mokslinių tyrimų ir inovacinius pajėgumus ir diegti pažangiąsias technologijas“ išankstinę sąlygą.
Projektų atrankos kriterijus tiesiogiai prisideda prie inovatyvumo (kūrybingumo) horizontaliojo principo, kadangi projekto veikla turi atitikti Koncepciją ir bent vieno MTEPI prioriteto tematiką.


	  SPECIALUSIS PROJEKTŲ ATRANKOS KRITERIJUS

□ PRIORITETINIS PROJEKTŲ ATRANKOS KRITERIJUS

(Pažymimas vienas iš galimų projektų atrankos kriterijų tipų.)
	  Nustatymas

□ Keitimas

	Projektų atrankos kriterijaus numeris ir pavadinimas
	2. Pareiškėjas yra pramonės labai maža, maža ir vidutinė įmonė (toliau – MVĮ), veikianti ne trumpiau kaip vienerius metus, kurios metinės pardavimo pajamos iš savo pagamintos produkcijos kiekvienais metais sudaro ne mažiau kaip 51 proc. bendroje pardavimo struktūroje ir vidutinės metinės pardavimo pajamos iš savo pagamintos produkcijos per pastaruosius finansinius metus yra ne mažesnės kaip 30 000 (trisdešimt tūkstančių) eurų. 

	Projektų atrankos kriterijaus vertinimo metodas ir taikymas
	Vertinama, ar pareiškėjas yra pramonės MVĮ, kuri turi pakankamai patirties, t. y. iki PĮP pateikimo administruojančiai institucijai dienos ne trumpiau kaip vienerius metus Juridinių asmenų registre įregistruota pramonės MVĮ, ir kuri yra finansiškai pajėgi, t. y. kurios vidutinės metinės pardavimo pajamos iš savo pagamintos produkcijos pastaraisiais metais sudaro ne mažiau kaip 51 proc. bendroje pardavimo struktūroje ir vidutinės metinės pardavimo pajamos iš savo pagamintos produkcijos per pastaruosius finansinius metus iki PĮP pateikimo administruojančiai institucijai dienos yra ne mažesnės kaip 30 000 (trisdešimt tūkstančių) eurų, įgyvendinti projekte numatytas veiklas.
Pareiškėjas yra veikianti įmonė, t. y. Juridinių asmenų registre įregistruota įmonė, turinti pajamų ir darbuotojų ir teisės aktų nustatyta tvarka teikianti ataskaitas Valstybinei mokesčių inspekcijai, Valstybinio socialinio draudimo fondo valdybos skyriams ir metinių finansinių ataskaitų rinkinius Juridinių asmenų registrui.

Įmonės veikimo laikotarpis tikrinamas pagal Juridinių asmenų registro informaciją. 

Pramonės įmonė – įmonė, vykdanti pramonės ekonominę veiklą pagal  Ekonominės veiklos rūšių klasifikatorių (EVRK 2.1 red.), patvirtintą Valstybės duomenų agentūros generalinio direktoriaus 2025 m. gruodžio 3 d. įsakymu Nr. DĮ-266 „Dėl Ekonominės veiklos rūšių klasifikatoriaus (EVRK 2.1 red.) patvirtinimo“, priskirtiną B sekcijai „Kasyba ir karjerų eksploatavimas“ (išskyrus šias ekonomines veiklas: B sekcijos 06 skyriaus „Žalios naftos ir gamtinių dujų gavyba“, B sekcijos 08.92 klasės „Durpių gavyba“ ir B sekcijos 09.1 grupės „Naftos ir gamtinių dujų gavybai būdingų paslaugų veikla“) ir C sekcijos „Apdirbamoji gamyba“ (išskyrus  C sekcijos 19 skyriaus „Kokso ir rafinuotų naftos produktų gamyba“ ekonominę veiklą). Pramonės įmone laikoma įmonė, kurios pajamos iš pramonės įmonės veiklos (-ų) sudaro ne mažiau kaip 51 procentą visų įmonės veiklų.
Pramonės įmonės ekonominės veiklos vykdymas tikrinamas pagal paskutinį patvirtintą metinių finansinių ataskaitų rinkinį ir (ar) kitus įmonės pramonės ekonominę veiklą pagrindžiančius buhalterinės apskaitos dokumentus.
Pačios įmonės pagaminta produkcija – įmonės gaminami gaminiai ir (arba) teikiamos paslaugos.
Įmonės pačios pagamintos produkcijos pardavimo pajamos tikrinamos pagal metinių finansinių ataskaitų rinkinių duomenis ir (ar) kitus pačios įmonės pagamintos produkcijos pardavimo pajamas pagrindžiančius buhalterinės apskaitos dokumentus. 
Įmonės pajamos tikrinamos pagal VĮ Registrų centrui pateiktus pastarųjų finansinių metų patvirtintos finansinės atskaitomybės dokumentus.

Tikrinama pagal PĮP pateiktą informaciją ir Juridinių asmenų registro duomenis.
Šis projektų atrankos kriterijus taikomas tik projekto vertinimo metu, nes pramonės MVĮ, gavusios paramą ir sėkmingai veiklą išplėtusios, statusas gali pasikeisti, t. y. ji gali tapti pvz., iš mažos vidutine įmone. Todėl tikslinga vertinti pareiškėjo dydį tik PĮP vertinimo metu.

	Projektų atrankos kriterijaus pasirinkimo pagrindimas
	Nustatytas kriterijus padės užtikrinti, kad pareiškėjas iki PĮP pateikimo yra veikianti pramonės MVĮ ir turi finansinę galimybę įgyvendinti numatytas veiklas.

Šiuo reikalavimu siekiama, kad PĮP neteiktų įmonės, kurių visa ar didžioji pardavimo pajamų dalis yra iš prekybos, nes priemonės veikla siekiama skatinti inovatyvių aplinkai draugiškų, t. y. tvarių produktų gamybą skatinančių, technologijų kūrimą ir demonstravimą.

Nustatytas kriterijus prisidės prie Investicijų programos 1 prioriteto „Pažangesnė Lietuva“ 1.1 konkretaus uždavinio „Plėtoti ir stiprinti mokslinių tyrimų ir inovacinius pajėgumus ir diegti pažangiąsias technologijas“ tikslų ir prisidės prie 2022–2030 metų plėtros programos valdytojos Lietuvos Respublikos ekonomikos ir inovacijų ministerijos ekonomikos transformacijos ir konkurencingumo plėtros programoje pateikto Nacionalinio pažangos plano, patvirtinto Lietuvos Respublikos Vyriausybės 2020 m. rugsėjo 9 d. nutarimu Nr. 998 „Dėl 2021–2030 metų Nacionalinio pažangos plano patvirtinimo“ (toliau – Nacionalinis pažangos planas), 1.4 uždavinio „Perorientuoti pramonę link klimatui neutralios ekonomikos“ rodiklio  „Įmonės, diegusios aplinkosaugos inovacijas, proc.“ siekimo.


	□ SPECIALUSIS PROJEKTŲ ATRANKOS KRITERIJUS

PRIORITETINIS PROJEKTŲ ATRANKOS KRITERIJUS

(Pažymimas vienas iš galimų projektų atrankos kriterijų tipų.)
	 Nustatymas

□ Keitimas

	Projektų atrankos kriterijaus numeris ir pavadinimas
	3. Projekto įgyvendinimo metu sukurtų inovatyvių aplinkai draugiškų technologijų technologinės parengties lygis.

	Projektų atrankos kriterijaus vertinimo metodas ir taikymas
	Aukštesnis įvertinimas suteikiamas tiems PĮP, kurių rėmuose numatytų sukurti inovatyvių aplinkai draugiškų technologijų technologinės parengties lygis yra aukštesnis. 

Technologinės parengties lygis nustatomas vadovaujantis Rekomenduojamos mokslinių tyrimų ir eksperimentinės plėtros etapų klasifikacijos aprašu, patvirtintu Lietuvos Respublikos Vyriausybės 2012 m. birželio 6 d. nutarimu Nr. 650 „Dėl Rekomenduojamos mokslinių tyrimų ir eksperimentinės plėtros etapų klasifikacijos aprašo patvirtinimo“ bei remiantis trijų vertintojų vertinimų vidurkiu (2 išorės vertintojai ir 1 atstovas iš kvietimo sekreteoriato (angl. Call Secretariat (CS).
Aplinkai draugiškos technologijos – tai technologijos, kurių taikymas mažina neigiamą poveikį aplinkai ir prisideda prie tvaresnio ir efektyvesnio išteklių naudojimo.

Jeigu projekto įgyvendinimo metu bus sukurta daugiau nei viena inovatyvi aplinkai draugiška technologija, vertinama kiekviena inovatyvi aplinkai draugiška technologija ir tuomet apskaičiuojamas suteikiamo balo vidurkis.

Tikrinama pagal PĮP pateiktą informaciją bei remiantis ekspertinio vertinimo komisijos (angl. Peer Review Panel (PRP)) išvadomis ir galutiniu sprendimu. 


	Projektų atrankos kriterijaus pasirinkimo pagrindimas
	Nustatytas kriterijus padės atrinkti tuos projektus, kuriuos įgyvendinant bus kuriamos rinkai patrauklesnės, t. y. brandesnio lygmens, inovatyvios aplinkai draugiškos technologijos, kurias galima greičiau praktiškai panaudoti. Projektais, kurių įgyvendinimo metu sukuriamos rinkai patrauklesnės aplinkai draugiškos technologijos, prisidedama prie Investicijų programos 1 prioriteto „Pažangesnė Lietuva“ 1.1 konkretaus uždavinio „Plėtoti ir stiprinti mokslinių tyrimų ir inovacinius pajėgumus ir diegti pažangiąsias technologijas“ tikslų ir prie 2022–2030 metų plėtros programos valdytojos Lietuvos Respublikos ekonomikos ir inovacijų ministerijos ekonomikos transformacijos ir konkurencingumo plėtros programoje pateikto Nacionalinio pažangos plano 1.4 uždavinio „Perorientuoti pramonę link klimatui neutralios ekonomikos“ rodiklio  „Įmonės, diegusios aplinkosaugos inovacijas, proc.“ siekimo.
Projektų atrankos kriterijus tiesiogiai prisideda prie inovatyvumo (kūrybingumo) horizontaliojo principo, kadangi projekto veikla yra siekiama sukurti aplinkai draugiškas technologijas.


	□ SPECIALUSIS PROJEKTŲ ATRANKOS KRITERIJUS

PRIORITETINIS PROJEKTŲ ATRANKOS KRITERIJUS

(Pažymimas vienas iš galimų projektų atrankos kriterijų tipų.)
	  Nustatymas

□ Keitimas

	Projektų atrankos kriterijaus numeris ir pavadinimas
	4. Projekto įgyvendinimo metu sukurtos aplinkai draugiškos, t. y. tvarių produktų gamybą skatinančios, technologijos reikšmingumo lygis.

	Projektų atrankos kriterijaus vertinimo metodas ir taikymas
	Bus vertinamas projekto įgyvendinimo metu sukurtos aplinkai draugiškos, t. y. tvarių produktų gamybą skatinančios, technologijos reikšmingumo lygis.

Aukštesnis įvertinimas suteikiamas tiems projektams, kurių įgyvendinimo metu sukurtų aplinkai draugiškų technologijų reikšmingumas yra didesnis.  
Reikšmingumas yra vertinamas atsižvelgiant į projekto įgyvendinimo metu sukurtos technologijos naujumo lygį. Naujumas skiriamas į tris grupes (reikšmingumo didėjimo tvarka): technologija nauja įmonės lygmeniu, technologija nauja rinkos lygmeniu, technologija nauja pasaulio lygmeniu, kaip nurodyta Oslo vadove, 2018: Duomenų apie inovacijas rinkimo, teikimo ir naudojimo gairėse (angl. Oslo manual. Guidelines for Collecting and Interpreting Innovation Data, 4rd Edition, OECD, Eurostat, 2018). 
Vertinant naujumo lygmenį, viena aplinkai draugiška technologija priskiriama tik vienai naujumo grupei (t. y. jei technologija yra nauja pasaulio lygmeniu, neskiriama papildomų balų už naujumą rinkos ir (ar) įmonės lygmeniu, jeigu technologija nauja rinkos lygmeniu, neskiriama papildomų balų už naujumą įmonės lygmeniu).
Tikrinama pagal PĮP pateiktą informaciją, bei remiantis ekspertinio vertinimo komisijos (angl. Peer Review Panel (PRP)) išvadomis ir galutiniu sprendimu. 


	Projektų atrankos kriterijaus pasirinkimo pagrindimas
	Šis kriterijus nustatytas siekiant įvertinti projektu planuojamos sukurti aplinkai draugiškos technologijos reikšmingumo lygį. Kuo aukštesnis technologijos reikšmingumo lygmuo, tuo didesnis technologijos reikšmingumas rinkai, t. y. tikėtina didesnė nauda, kai inovacija yra reikšminga pasauliniu lygiu. 
Projektai, kurių įgyvendinimo metu sukuriamos reikšmingos inovatyvios aplinkai draugiškos technologijos, prisidedama prie Investicijų programos 1 prioriteto „Pažangesnė Lietuva“ 1.1 konkretaus uždavinio „Plėtoti ir stiprinti mokslinių tyrimų ir inovacinius pajėgumus ir diegti pažangiąsias technologijas“ tikslų ir prie 2022–2030 metų plėtros programos valdytojos Lietuvos Respublikos ekonomikos ir inovacijų ministerijos ekonomikos transformacijos ir konkurencingumo plėtros programoje pateikto Nacionalinio pažangos plano 1.4 uždavinio „Perorientuoti pramonę link klimatui neutralios ekonomikos“ rodiklio  „Įmonės, diegusios aplinkosaugos inovacijas, proc.“ siekimo.
Projektų atrankos kriterijus tiesiogiai prisideda prie inovatyvumo (kūrybingumo) horizontaliojo principo, kadangi projekto veikla yra siekiama sukurti aplinkai draugiškas technologijas.


	□ SPECIALUSIS PROJEKTŲ ATRANKOS KRITERIJUS

PRIORITETINIS PROJEKTŲ ATRANKOS KRITERIJUS

(Pažymimas vienas iš galimų projektų atrankos kriterijų tipų.)
	  Nustatymas

□ Keitimas

	Projektų atrankos kriterijaus numeris ir pavadinimas
	5. Projektas paskelbtas laimėtu pagal antrąjį atvirą EH RIV

	Projektų atrankos kriterijaus vertinimo metodas ir taikymas
	Bus remiamasi atitikties reikalavimų (angl. eligibility check) vertinimu bei ekspertinio vertinimo komisijos (angl. Peer Review Panel (PRP)) išvadomis, galutiniu sprendimu ir sudaryta rotacine eile.
Aukštesnis įvertinimas suteikiamas tiems PĮP, kurie yra aukščiau pagal sudarytą rotacinę eilę.
Tikrinama pagal bendrą vertinimo ataskaitą (angl. joint assessment report).

Šis projektų atrankos kriterijus taikomas tik PĮP vertinimo metu.

Pagal šį kriterijų ribinio balo (angl. Scoring thresholds) nepraėję PĮP nevertinami.  

	Projektų atrankos kriterijaus pasirinkimo pagrindimas
	Nustatytas kriterijus padės atrinkti inovatyviausius, didžiausią poveikį, kompetenciją, įgyvendinimo kokybę ir efektyvumą užtikrinančius projektus. 
Projektų atrankos kriterijus tiesiogiai prisideda prie inovatyvumo (kūrybingumo) horizontaliojo principo, kadangi projekto veikla yra siekiama sukurti aplinkai draugiškas technologijas.


	
	
	
	
	

	(ministerijos atsakingo asmens pareigų pavadinimas)
	
	(parašas)
	
	(vardas ir pavardė)


_____________________________________________
